
125 taong walang-humpay na pakikibaka 
para sa pambansang kalayaan 


a paggunita kamakailan sa ika-125 taon ng deklarasyon ng huwad na 
kalayaan ng Pilipinas, magbalik-tanaw tayo sa mahigit isang siglong 
paglaban ng sambayanang Pilipino sa kolonyalismo at mala-kolonyalis- 
mo at muling pagtibayin ang paninindigang makibaka para sa tunay na kala- 


yaan at demokrasya. 


Ang idineklarang kalayaan "sa 
ilalim ng proteksyon ng Makapang- 
yarihan at Makataong Bansang Uni- 
ted States of America," ay ginawa 
ng mga kinatawan ng uring asende- 
ro-ilustrado na sumakay sa mga ta- 
gumpay ng armadong rebolusyon ng 
Katipunan laban sa 300-taon kolon- 
yalismong Espanya. Ang totoo'y sik- 
retong nakipagkasundo na ang Es- 
panya sa US bago isinagawa noong 
Oktubre 1898 ang palabas na Laba- 
nan sa Manila Bay at pirmahan ang 
Treaty of Paris noong Disyembre 10, 
1898 kung saan ibinenta ang Pili 
pinas sa halagang 520 milyon. 

Daan-daan libong tro- 
pang Amerikano ang su- 
malakay sa Pilipinas para 
supilin ang bayan at sakupin 
bilang kolonya ang Pilipinas. Isi- 
nagawa ang mahigit isang deka- 
dang brutal na gera laban sa 
mga rebolusyonaryong pwer- 
sang tinaguriang mga "ban- 
dido" at "insurekto." Hin- 
di bababa sa 200,000 Pili- 
pinong sibilyan ang pina- 
tay ng mga sundalong 
Amerikano, at mahigit 
isang milyon (sa populasyong 
wala pang pitong milyon) ang na- 


matay bunga sa gerang agresyon G 


ng US. 

Labis-labis. na kapangyarihan 
ang ginamit ng US para mamayag- 
pag sa Pilipinas, supilin ang samba- 


yanan at dambungin ang yaman ng 
bansa. Milyun-milyong puno ang iti- 
numba para sa troso, daan-daan li- 
bong ektaryang lupain ang inagaw sa 
mga magsasaka at katutubong ma- 
mamayan para gawing mga minahan 
ng ginto at iba pang mineral, at mga 
plantasyon ng tubo, pinya at iba 
pang tanim na pang-eksport sa US. 
Sinaklot at kinontrol ng US maging 
ang kamalayan ng mga Pilipino sa 
pamamagitan ng pagpataw ng maka- 
US na sistemang edukasyon sa ha- 


ngaring burahin sa isip ng sambaya- 
nan ang kasaysayan at kawasatuhan 
ng paglaban para sa kalayaan at ila- 
rawan na "mabait na pagsakop" ang 
kolonyalismong US. Nagluwal ang US 
ng bagong henerasyon ng mga bu- 
rukratang kapitalistang sinanay sa 
"demokrasya ng US" na kumatawan 
sa kapangyarihan ng US at sa pinag- 
sanib na interes ng naghaharing 
uring mga burgesyang komprador at 
dating mga panginoong maylupa. 

Sa halip na magupo, lalong nag- 
lagablab ang diwa ng patriyotismo ng 
masang manggagawa at anakpawis. 
Mula simula at sa susunod na mga 
dekada, nabuo ang kanilang organi- 
sadong hanay at sumulong sa landas 
ng paglaban para sa kalayaan. "Ka- 
matayan sa imperyalismo" ang kani- 

lang sigaw sa mga demonstrasyon 

at pag-aaklas. Mula nang itatag 

noong 1930, gumampan ng 

< Ẹ mahalagang papel ang Par- 

tido Komunista ng Pilipi- 
nas (Islas de Pilipinas) 
sa pakikibaka para sa 
kalayaan mula sa kolon- 
yal na paghahari ng US. 

Sa gitna ng inter-imper- 
yalistang sigalot, inabandona 

ng US ang Pilipinas at hinaya- 
ang sakupin ng Japan. Sa pa- 
ngunguna ng PKP, inilunsad ang 
pakikidigmang gerilya laban sa Ja- 
pan at itinatag ang kapangyari- 
hang bayan sa Central Luzon at 
iba't ibang panig ng bansa. Tulad 
sa China at ibang bansa, ginupo ng 
mga pwersang gerilya ang mana- 
nakop na Japanese. Bago tulu- 
yang sumuko ang sukol nang mga 
pwersa ng Japan sa Pilipinas (gaya 


ng pagkasukol na ng Espanya noong 
1898), bumalik ang mga pwersang 
US at walang-habas na binomba at 
pinulbos ang Maynila (tulad ng pala- 
bas na Battle of Manila Bay) para 
pwersahing lumuhod ang bansa. Ka- 
tuwang ang mga papet na armadong 
pwersa nito (ninuno ng Armed 
Forces of the Philippines), isinagawa 
ng US ang kampanya ng armadong 
pagsupil laban sa mga pwersang ge- 
rilya na kinatampukan ng kaliwa't 
kanang mga pagmasaker at brutal 
na pamamaslang sa mamamayan. 
Para amuin ang sambayanang 
Pilipino, ibinigay ng US ang "kalaya- 
an" noong Hulyo 4, 1946 at ipinaha- 
wak ang renda ng administrasyon ng 
papet na estado sa mga partido at 
pulitiko ng naghaharing mga uri. Sa 
nagdaang 80 taon na, ang Pilipinas 
ay nasa ilalim ng paghaharing neo- 
kolonyal o malakolonyal, kung saan 
nangingibabaw ang pasya ng US sa 
pulitika, ekonomya, militar at kultu- 
ra. Sa ilalim ng malakolonyal na 
paghahari ng US, kinamkam nito ang 
trilyun-trilyong dolyar na yaman ng 
Pilipinas sa pamamagitan ng hindi 
pantay na relasyon sa kalakalan at 
pamumuhunan na pinagtibay ng 
mga tratadong pabor sa US. Ipina- 
tutupad ang patakaran ng maba- 
bang sahod para sa maksimum na 
tubo ng mga kumpanyang US at iba 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray at Ingles. 

pang dayuhang kapitalista. Ang mga 
patakaran sa ekonomya ng papet na 
gubyerno ng Pilipinas ay dinidikta 
ng US sa pamamagitan ng Interna- 
tional Monetary Fund, World Bank 
at iba pang bangko at ahensyang 
hawak ng US sa kapinsalaan ng eko- 
nomya at kabuhayan ng mga Pilipi- 
no. Lalong pinalalakas ng US ang 
pangkulturang dominasyon sa Pili- 
pinas sa pamamagitan ng maka-US 
na sistemang pang-edukasyon, 
kontrol sa masmidya at iba pang 
ahensyang nagpapalaganap ng ma- 
ka-US na kaisipan at mga pananaw. 
Pinananatili ng US ang arma- 
dong dominasyon sa Pilipinas sa pa- 
mamagitan ng mga tratadong militar 
kabilang ang Mutual Defense Treaty, 
ang noo'y Military Bases Agreement 
(1946-1991), at ang Visiting Forces 
Agreement (1998) at Enhanced 
Defense Cooperation Agreement 
(2014). Itinatag ng US ang AFP na 
nagsisilbing pangunahing haligi ng 
paghahari nito sa bansa. Mula't sa- 
pul ay ginagamit ito para sa arma- 
dong pagsupil sa sambayanang Pili- 
pino at sa kanilang paglaban para sa 
pambansa at panlipunang paglaya. 
Sa harap ng krisis sa ekonomya 
ng US at iba pang kapitalistang ban- 
sa, lalo ngayong lumalakas ang tulak 
ng US na pahigpitin ang kontrol sa Pi- 
lipinas. Kaakibat ng pagpapalakas ng 

armadong presensya sa Pilipinas, ag- 
resibo rin ngayon ang US sa pagkam- 
kam ng likas na yaman at mga nego- 
syo sa bansa, para palawakin ang ka- 
nilang mga plantasyon at minahan na 
nagreresulta sa pagkakait sa kabu- 
hayan ng milyun-milyong mga Pilipi- 
no. Pinagdurusahan ngayon ng sam- 
bayanan ang malubhang epekto ng 
ilang dekada nang mga patakarang 
neoliberal na dikta ng US: laganap na 
disempleyo, mababang sahod, wa- 
lang mapagkunan ng kita, sumisirit 
na presyo, bulok sa serbsiyong panli- 
punan, pagpapalayas sa lupa, at 
pagkasira ng kalikasan. Nasa bingit 
ng krisis sa pinansya ang bansa na 
kinatatampukan ng papalaking utang 
ng gubyerno at bagsak na kita ng 
gubyerno dahil sa pag-aalis ng buwis 
pabor sa malalaking korporasyon, at 
pataas nang pataas na gastos sa na- 
pakalaking pwersang militar at pulis. 
Ang pagmamadali ng US na magtayo 
ng karagdagang mga base militar at 
pasilidad sa iba't ibang bahagi ng Pi- 
lipinas, laluna sa mga hilagang baha- 
gi, para gamitin ang Pilipinas sa 
estratehiya nito ng pagkubkob sa 
China, ay lalong nagpapatampok sa 
kawalan ng bansa ng tunay na kasa- 
rinlan, at naglalagay dito sa pelig- 
rong madamay sa gera ng mga hi- 
ganteng imperyalista. 

Mula nang muli itong itatag 
noong 1969, nasa unahan na ang 
Partido Komunista ng Pilipinas ng 
pakikibaka para sa pambansang ka- 
layaan at demokrasya. Isinusulong 
nito ang digmang bayan mula 1969, 
at walang lubay itong isusulong 
gaano pa man katagal abutin para 
palayain ang bansa mula sa pag- 
saklot ng imperyalismong US. 

Nakahanda ang Partido, lahat 
ng rebolusyonaryong pwersa at ang 
buong sambayanang Pilipino na ba- 
likatin ang mabibigat na tungkulin 
para isulong ang paglaban ng bansa 
para palayasin ang imperyalistang 
halimaw at kamtin ang inaadhikang 
paglaya ng Inang Bayan. Buong-lo- 
ob nating suungin ang landas ng 
pakikibaka, gaano man kasukal at 
kahirap, dahil ito lamang ang daan 
tungo sa maliwanang at maaliwalas 
na kinabukasan. [ab] 

9 armadong aksyon, inilunsad ng BHB sa 5 prubinsya 


MAGKAKASUNOD NA ARMADONG aksyon ang inilunsad ng mga 
yunit ng Bagong Hukbong Bayan (BHB) sa Aurora, Albay, Camari- 
nes Sur at Norte, at Negros Occidental sa nagdaang mga linggo. 
Ang mga atritibong aksyon na ito ay bahagi ng pagbibigay-hustisya 
sa mamamayang biktima ng militarismo at pasistang paninibasib ng 
militar. 

Sa Aurora, pitong tropa ng 91st IB ang napatay sa armadong 
aksyon ng BHB sa kabundukan ng Barangay Diteki, San Luis, Auro- 
ra noong Hunyo 9 ng umaga. Kabilang sa mga sundalong napatay si 
Corporal Noel F. Caya. Itinanggi ng 91st IB ang iba pang nasawi sa 
labanan. 

Magkasabay na operasyong harasment ang inilunsad ng BHB- 
Albay laban sa dalawang detatsment ng militar noong Hunyo 10. 
Isa rito ang laban sa detatsment ng CAFGU sa Barangay Pantao, 
Libon. Sinundan ito ng operasyon laban sa detatsment ng paramili- 
tar sa Barangay Cuyaoyao, Pio Duran. 

Sa araw ding iyun, isinagawa ng mga Pulang mandirigma sa 
Camarines Sur ang tatlong armadong aksyon laban sa mga kampo 
ng 81st IB. Sinalakay ng BHB ang mga detatsment ng militar sa Ba- 
rangay Inoyunan, Bula at sa Barangay Cambalidio, Libmanan. Inis- 
nayp naman ng isang yunit ng BHB ang mga sundalong nagsasaga- 
wa ng Retooled Community Service Program o RCSP sa Barangay 
Calabnigan, Libmanan. 

Sa Camarines Norte, tatlong sundalo ang kumpirmadong kas- 
walti sa atake ng BHB sa mga tropa ng 9th IB sa Purok 5 ng Bara- 
ngay Canapawan, Labo noong Hunyo 8. Pinaputukan ng mga Pulang 
mandirigma ang isang tim ng mga sundalong papalapit sa kanilang 
binabasehan nang ala-1 ng madaling araw. 

Sa Negros Occidental, pinaputukan ng BHB-South Central Neg- 
ros ang detatsment ng CAFGU sa Barangay Hilamunan, Kabankalan 
City noong Hunyo 13. 


10 sinisante sa Wyeth-Nestle, napabalik ng unyon 


NAIGIIT NG Wyeth Philippines Progressive Workers Union 
(WPPWU) DFA-KMU ang pagbabalik sa di bababa sa 10 manggaga- 
wa na tinanggal ng kumpanya sa pangatlo at huling pakikipagnego- 
sasyon nito sa maneydsment noong Hunyo 16 sa Calamba, Laguna. 
Kabilang dito ang pangulo at apat na upisyal ng unyon. Sa ka- 
buuan, 22 na lamang ang hindi pa tumatanggap ng inaalok ng ma- 
neydsment na Enhanced Separation Package (ESP). Mula ito sa pa- 
nawagang ibalik ang 145 na manggagawa. 

Naitulak din ng unyon ang pagpapataas ng ESP para sa lahat 
ng pumayag na matanggal sa trabaho, gayundin ang pagpapala- 
wig ng pagsagot ng kumpanya sa gastusin ng may malulubhang 
sakit. Ang "separation package" ay bungkos ng sahod at mga be- 
nepisyo na tinatanggap ng isang sinisanteng manggagawa. Mada- 
las na nakabatay ito sa haba ng kanyang pagtatrabaho sa isang 
kumpanya. 

Lubos ang pasasalamat ng unyon sa lahat ng sumuporta sa 
kanilang laban. "Hindi man natin napabalik ang lahat ng tinang- 
gal, muli naman nitong pinatunayan na tanging sa pagkakaisa at 
paglaban ay may maasahan tayong tagumpay," pahayag ng 
WPPWU. 

Protestang manggagawa. Pinangunahan 
ng mga manggagawa ng Gardenia Bake- 
ries Philippines at Philfoods Fresh Baked 
Products ang protesta sa Sta. Rosa, Lagu- 
na noong Hunyo 6 upang batikusin ang 
nagpapatuloy na panggigipit ng NTF- 
Elcac sa mga manggagawa sa rehiyon. Ki- 
nundena nila ang panibagong serye ng ha- 
rasment at pagpasok ng mga sundalo sa 
kanilang mga pabrika para mang-red-tag 
ng mga unyonista sa mga inilulunsad 
nilang mga seminar. Noong Hunyo 15, 
nagsampa ang mga manggagawa ng rekla- 
mo sa Commission on Human Rights para 
panagutin ang sabwatan ng may-ari ng 
Gardenia at mga pwersa ng estado sa 
panggigipit sa kanila. 


Araw ng kawalang kalayaan. Naglunsad 
ng koordinadong protesta ang mga progre- 
sibong grupo sa Metro Manila, Southern 
Tagalog at Davao noong Hunyo 12 upang 
gunitain ang ika-125 huwad na “Araw ng 
Kalayaan.” Kinundena nila ang panghihi- 
masok ng dalawang nag-uumpugang im- 
peryalista sa teritoryo at mga internal na 
usapin ng bansa. Anila, hindi tunay na ma- 
laya ang Pilipinas dahil patuloy itong ki- 
nukubabawan ng imperyalismong US. 


Ilitaw sina Dexter at Bazoo! Sa ika-40 
araw ng sapilitang pagkawala nina Gene 
“Bazoo” De Jesus at Dexter Capuyan 
noong Hunyo 7, kinalampag ng iba't ibang 
grupo ang Camp General Servillano A. 
Aquino sa Tarlac upang igiit ang paglili- 
taw sa kanila. Kasamang nagprotesta ang 
mga kamag-anak at kaibigan ng dalawa na 
binansagang Taytay 2 na pinaniniwalaang 
nasa kustodiya ng militar. Ang naturang 
kampo-militar ay hedkwarters ng Northern 
Luzon Command ng Armed Forces of the 
Philippines. 


Kaarawan ni Rizal. Sinabayan ng kilos 
protesta ng kabataan-estudyante mula sa 
iba't ibang pamantasan ang paggunita sa 
ika-162 kaarawan ni Jose Rizal noong 
Hunyo 19 sa tapat ng Commission on 
Higher Education. Panawagan nilang iba- 
sura ang Mandatory ROTC, Tuition and 
Other School Fees Increase (TOFI) sa 
mga pribadong pamantasan, at pagkaltas 
sa badyet ng mga pampublikong unibersi- 
dad. 


Dayuhang kontrol sa serbisyong 


telekomunikasyon 


M alaking usapin kamakailan sa Senado ang tungkol sa 4096 pag-aari ng 
China sa sistema ng mga kawad at kableng naghahatid ng kuryente sa 
buong bansa. Ayon sa mga senador, delikado na ang isang serbisyong may 
malaking implikasyon sa pambansang seguridad ay nasa kamay ng isang da- 
yuhang entidad. Pero kung gaano kalaki ang kanilang "pag-aalala" sa dayu- 
hang kontrol sa transmisyon ng kuryente, gayun naman ang kanilang pagma- 
madali na ipasakamay sa dayuhang kontrol ang isa pang maselang 
imprastruktura para sa isang pampublikong yutilidad--ang mga cell tower na 


gulugod ng serbisyong telekomunikasyon. 


Aktibong itinulak at sinuhayan 
ng reaksyunaryong estado ang buu- 
buong pag-angkin ng dayuhang mga 
entidad sa mga cell tower na dina- 
daluyan ng pribado at pampublikong 
komunikasyon sa bansa. Noong 
2020, ipinatupad ang iskemang 
Common Tower Policy na nagbukas 
sa konstruksyon at operasyon ng 
mga cell tower sa dayuhang mga 
kumpanya. Itinulak ito ni Sen. 
Grace Poe para "buwagin" diumano 
ang duopoly o kontrol ng dalawang 
kumpanya--ang Smart/PLDT at Globe 
-sa gulugod ng telekomunikasyon. 
Sinundan ito ng pag-amyenda sa 
Public Services Act na nagbukas sa 
10096 pag-aari ng dayuhan sa buong 
sektor. 

Mula 2020, unti-unti nang ibi- 
nenta ng PLDT/Smart at Globe ang 
kanilang mga cell tower, panguna- 
hin sa mga kumpanyang US at kani- 
lang mga kasosyo. Patuloy nilang 
gagamitin ang mga ito sa ilalim ng 
kaayusang "lease back" sa nakabi- 
ling mga kumpanya. 

Binigyang-laya ng estado ang 
mga kumpanyang nakabili na pala- 
wakin ang saklaw, palakasin ang 
signal at "i-digitize" ang mga cell 
tower para magamit sa komunika- 
syong 5G. Bukod dito, binigyan sila 
at 19 na iba pang kumpanya ng per- 
mit na magtayo ng hanggang 50,000 
bagong cell tower. Sa mga ito, lima 
lamang ang kumpanyang Pilipino. Sa 
ngayon, mayroon lamang 22,405 
cell tower sa Pilipinas. 

Pinaglalawayan ng dayuhang 
mga kapitalista, laluna ng mga kum- 
panyang Amerikano, ang sektor na 

telekomunikasyon dahil sa laki ng 
potensyal na kita ng iba't ibang 
imprastruktura nito. 

Bukod dito, isang malaking mer- 
kado para sa serbisyong telekomu- 
nikasyon ang Pilipinas. Ayon sa 
isang pag-aaral na inilabas noong 
Pebrero, 85.16 milyong Pilipino ang 
gumagamit ng internet at 163.3 mil- 
yon ang kuneksyong cellular (ka- 
tumbas ng 144.596 ng populasyon). 
Liban dito, ang mga Pilipino ang pi- 
nakababad sa internet sa buong 
mundo, kung saan umaabot sa si- 
yam na oras at 14 minuto ang kani- 
lang ginugugol sa pag-iinternet 
araw-araw. Pitong beses na mas 
mahal ang serbisyong 5G kumpara 
sa kasalukuyang laganap na ser- 
bisyong LTE at 4G. 


Usapin ng pambansang seguridad 
(ng US) 

Hindi itinatago ng US na itinu- 
turing nitong usapin ng sariling 
pambansang seguridad ang lokal na 
telekomunikasyon sa Pilipinas, lalu- 
na sa usapin ng cybersecurity. Diu- 
mano, 9096 ng mga transaksyong pi- 
nansyal ng Wall Street (sentro ng 
ekonomya ng US) ay dumadaan sa 
Pilipinas, ayon sa isang upisyal ng 
embahada ng US sa Pilipinas. Itinu- 
tulak nito ang 533-milyong proyek- 
tong BEACON para sa paglalatag ng 
imprastruktura, pagtatakda ng lo- 
kal na mga patakaran kaugnay sa 
cybersecurity at pagsasanay sa mga 
Pilipinong manggagawa para pa- 
ngalagaan ang cybersecurity ng 
mga kumpanya at transaksyong 
Amerikano sa bansa. 

Inilalatag rin ng US ang sari- 
ling imprastruktura ng telekomuni- 
kasyon bilang bahagi ng paghahan- 
da nito ng gera. Ibinalita noong 
Enero na popondohan ng United 
States Trade and Development 
Agency ang pagtatayo ng Now Te- 
lecoms bilang pang-apat na kum- 
panya sa telekomunikasyon sa Pili- 
pinas. Sinasabing pantapat ang 
kumpanyang ito sa Dito Telecom- 
munity na 40% pagmamay-ari ng 
China. 

Napakalaking kabalintunaan na 
ang sistema ng komunikasyon sa 
Pilipinas ay ipaiilalim sa kontrol ng 
US at pinakikialamanan ng gubyer- 
no nito, gayong ang US ang isa sa 
pinakamalaking estadong sangkot 
sa mass surveillance o pagmaman- 
man sa kanyang mamamayan. Ka- 
bilang sa mga programang pang- 
sarbeylans na ipinatutupad ng US 
ang tinaguriang PRISM, na kumu- 
kulekta ng lahat ng email, mga 
imahe, dokumento, at iba pang 
sensitibong impormasyon kasabwat 
ang ilang malalaking kumpanya. 
Bukod pa ito sa mga programang 
Dishfire, ECHELON, INDECT, at iba 
pa. [as] 

Lumalalang kawalang-lupa ng mga magbubukid 


M uling tinuligsa ng mga magsasaka mula sa Central Luzon at Southern 
Tagalog sa ilalim ng Kilusang Magbubukid ng Pilipinas at ibang 
grupong magsasaka ang hungkag na reporma sa lupa na Comprehensive Ag- 
rarian Reform Program (CARP) sa okasyon ng ika-35 anibersaryo nito noong 
Hunyo 10. Tumungo sila sa Maynila upang kalampagin ang rehimeng Marcos 
Jr sa napakong mga pangako ng batas at kawalan ng aksyon nito sa samutsa- 
ring usapin ng mga magbubukid sa buong bansa. Kasabay nito, panawagan 
nila ang hustisya sa mga magsasakang naging biktima ng panunupil ng estado 
dahil sa kanilang pakikipaglaban sa karapatan sa lupa. 


Nagsilbi at patuloy na nagsisilbi 
sa interes ng mga panginoong 
maylupa at korporasyon ang CARP. 
Pinahirapan nito ang mga magsasa- 
ka para makapagmamay-ari ng bi- 
nubungkal nilang lupa habang pina- 
dali ang pagkamkam ng lupa ng mga 
panginoong maylupa at negosyan- 
te. 

Hindi maitatago ang katotoha- 
nang lumala ang kawalan ng lupa sa 
kabila ng pagpapatupad ng batas. 
Ayon sa datos ng Census on Ag- 
riculture and Fisheries, mula 1980 
hanggang 2012, bumaba nang 12% 
ang bilang ng mga magsasakang 
may sariling lupa. Sa buong bansa, 
tuluy-tuloy ang pakikibaka ng mga 
magsasaka para sa lupang kunwa'y 
ipinailalim sa CARP pero hanggang 
ngayon ay hindi naipamahagi sa ka- 
nila. Ilan lamang sa mga ito ang su- 
musunod: 


Hacienda Tinang, Concepcion, 
Tarlac 

Sa higit tatlong dekada nang 
paglaban ng mga magsasakang 
benepisyaryo sa 200-ektaryang lupa 
sa Hacienda Tinang, sa Concepcion, 
Tarlac, ngayon lamang pormal na 
maglalabas ang Department of Ag- 
rarian Reform (DAR) ng titulo ng lu- 
pa. Sa 236 na orihinal na nabigyan 
ng Certificate of Land Ownership 
Award (CLOA) noong 1995, 90 be- 
nepisyaryo na lamang ang makata- 
tanggap ng titulo. 

Kasabay nito, tuluy-tuloy rin 
ang kanilang panawagan para tulu- 
yan at permanenteng maibasura 
ang mga gawa-gawang kasong kri- 
minal laban sa mahigit 100 magsa- 
saka at kanilang mga tagasuporta 

na lumahok sa bungkalan noong 
Hunyo 9, 2022. 


Mallig, Isabela 

Panawagan ng mga magsasaka 
at maralitang naninirahan sa Sityo 
Villa Corazon, Barangay Manano, 
Mallig, Isabela na ipamahagi ang 
625-ektaryang pampublikong lupa 
na kanilang sinasaka at tinitirhan. 
Anila, 60 taon na itong napakinaba- 
ngan ng angkang Marcela Uy na bi- 
nigyan ng permit para mag-opereyt 
ng isang pastuhan. Matapos mawa- 
lan ng bisa ang permit, binungkal at 
tinirahan ang lupa ng mga marali- 
tang magsasaka at setler. 

Halos 30 taon nang nakatira 
ang mga magsasaka sa lupa nang 
muling iginawad ito ng estado sa 
mga Uy noong 2017. Ginamit ni Uy, 
kasabwat ang lokal na upisina ng 
Department of Environment and 
Natural Resources (DENR), ang Na- 
tional Greening Program para maa- 
gaw muli ang lupa. Batid ng mga 
magsasaka na ginawa ang pagrekla- 
sipika sa lupa bilang forest land pa- 
ra ipagkait ito sa kanila dahil iniwan 
itong nakatiwangwang ni Uy. Kina- 
suhan pa ng DENR ang mga magsa- 
saka. 

May katulad na kaso ng pagpa- 
palayas at panggigipit sa katabing 
Barangay Trinidad, Mallig kung 
saan pinaghati-hatian ng malaking 
pulitiko ang 200-ektaryang lupang 
nireklasipika. 


Angandanan, Isabela 

Daang tenante sa Manolito 
Arellano Tombo Estate sa Cauayan 
City, Isabela, ang pinatalsik sa ka- 
nilang mga sakahan ng mga arma- 


dong tauhan ng panginoong may 
lupa noong Hulyo 2021. Ito ay ma- 
tapos silang tumangging ibenta ang 
kanilang lupang ipinamahagi na sa 
kanila. 

Taong 2012 nang mapailalim 
ang 23-ektaryang lupain sa natu- 
rang lugar sa CARP. Pitong taon na 
nang matapos ng DAR ang pagtu- 
koy sa lehitimong mga benepisyaryo 
ng programa pero hanggang nga- 
yon, hindi pa rin naipapamahagi 
ang lupa. Sa halip, naglabas ng pe- 
keng Certificate of Non-Coverage 
ang lokal na upisina ng ahensya pa- 
ra mabenta ang lupa sa iba. 


Tumauini, Isabela 

Halos isang dekada nang naghi- 
hintay ang matatandang magsasa- 
ka ng Tumauini, Isabela sa resolu- 
syon ng DAR para matituluhan ang 
lupang kanilang sinasaka at mapa- 
walang-bisa ang mga emancipation 
patent (EP) na ibinigay ng ahensya 
sa di nagmamay-ari ng lupa. Isini- 
sisi ng DAR ang maling pagbibigay 
ng EP sa pagkasunog ng lumang 
mapa ng DENR sa Region 2 . 

Ang 43-ektaryang lupa ay ori- 
hinal na pagmamay-ari ni Abelardo 
Quina. Noon pang 1960 pinayagan 
ang ilang magsasaka na magbung- 
kal sa ilang bahagi nito. Imbes na 
tuluyang igawad ang lupa sa mga 
magbubungkal, ibinenta ito ni Qui- 
na sa isang panginoong maylupa, 
kasabwat ang DAR. Pinalalayas 
ngayon ang mga magsasakang de- 
ka-dekada nang nagbubungkal dito 
kung hindi sila makapagbayad ng 
upa. [a5 

Koresponsal: 


Pang-aagaw ng lupa, tumitindi 


sa Masbate 


O: pagpasok ng 2023, hinagupit 
ang mga magsasaka sa Masbate 
ng pinatinding pang-aagaw ng lupa 
na gawa ng malalaking rantsero, 
burges-kumprador at burukraang- 
kapitalista sa prubinsya. Kabilang sa 
kanila ang mga dati at bagong 
alipures ng pamilyang Marcos. 


Tuluyan nang pinalayas ng 
gubernador sa Masbate na si Anto- 
nio T. Kho ang mga magsasaka mula 
sa 550-ektaryang lupain ng Rantso 
Pecson sa bayan ng Cawayan . Ma- 
ging ang kalapit na mga pribadong 
lupa ay hindi nakaligtas sa malawa- 
kang pang-aagaw ng gubernador. 
Nilagyan ng bakod at tinayuan ng 
detatsment ng militar ang Sityo 
Calmad, Barangay Madbad sa 
naturang bayan para pigilan ang 
pagbabalik ng mga magsasaka. 

Sinakop din ng itinayong hybrid 
solar energy power plant ng kum- 
panyang D.M. Consunji Inc. (DMCI) 
ang ekta-ektaryang lupain sa pru- 
binsya. 

Nagpapatuloy din sa mga bayan 
ng Dimasalang at Palanas, ang pa- 
ngangamkam ng lupa ng kumpan- 
yang Empark para sa 1,854-ektar- 
yang negosyong ekoturismo na Mas- 
bate International Tourism En- 
terprise and Special Economic Zone. 

Liban dito, maraming magsasa- 
ka sa prubinsya ang naitulak na 
ibenta o isangla ang kanilang lupang 
sinasaka upang may maipambayad 
sa mga usurerong kumpanya sa len- 
ding at microfinance. Maraming ma- 
liliit at nagsasariling nagsasakang 
pamilya ang naging mga mala-pro- 
letaryado o manggagawang-bukid. 

Para supilin ang lumalabang 
mga magsasaka, itinatayo sa Bara- 
ngay Panicijan, Uson ang bagong 
hedkwarters ng 2nd IB. Tagabantay 
ang mga pwersa nito sa nagbabad- 
yang ekspansyon ng malaking dayu- 
hang mina na Filminera. Sasaklawin 
ng kumpanya ang 1,755 ektaryang 

Z 


MILITAR 


kabundukang sakop ng mga bayan 
ng Mobo, Milagros at Uson. 


Ang huwad at militaristang 
pamamahagi ng lupa 

Ipinapatupad ngayon sa Masbate 
ang kontra-rebolusyonaryong prog- 
ramang agraryo sa pamamagitan ng 
Executive Order No. 75, series 2019 
(EO 75, s. 2019), at programang Sup- 
port to Parcelization of Lands for In- 
dividual Titling o SPLIT. 

Umaabot na sa 3,000 ektarya sa 
9,000 ektaryang target ang naipa- 
mahagi sa ilalim ng programang 
SPLIT. Saklaw nito ang lupa ng 
rantsong Triple A na dati nang ti- 
narget sa bigong pakanang agribis- 
nes na Masbate Agro-Industrial 
Growth Corridor o MAGIC at ang is- 
la ng Deagan. Sadyang pinaghiwa- 
hiwalay ang mga titulo para mas 
madali maagaw ng interesadong 
mga negosyante ang mga lupa mula 
sa indibidwal na mga magsasaka. 

Sa pagpapatupad ng EO 75, s. 
2019, sa ilalim ni Marcos Jr, inaagaw 
mula sa tunay na mga benepisyaryo 
ang mga lupang naipamahagi na 
upang ipamahagi ang mga ito sa mga 
rebel returnee at mga pamilya ng re- 
tiradong militar at pulis. Isa ang 
Hacienda Yulo sa Barangay Matag- 
bac, Milagros sa mga isinailalim sa 
militaristang programa. 

Kabilang sa pinuntirya ng gub- 
yerno na isailalim sa peke at huwad 
na repormang agraryo ang mga lu- 


Ea 6 


E 


Ref- EMA 


Bin La 


J KA 
M L AYASIN! 


Hunyo 21, 2023 


j yun PI 


paing ainaglaba ng mga magsasa- 
kang Masbatenyo mula sa kamay ng 
mga lokal na asyendero at rantsero 
sa prubinsya. Ito rin ang mga lupa- 
ing sinikwester ng gubyerno mula 
sa pamilyang Marcos na balak mu- 
ling agawin at pagtayuan ng mga 
negosyo ni Marcos Jr. 


Ang pananatili ng paghaharing 
rantsero 

Sa ilalim ng 35 taon ng pagpa- 
patupad ng huwad na reporma sa 
lupa sa prubinsya, lalupang nawa- 
lan ng lupa ang mga Masbatenyo. 
Ginamit lamang ng lokal na nagha- 
hari dito ang programa para sa ma- 
lawakang pagpapalit-gamit ng lu- 
pang agrikultural at ipadeklara ang 
mga lupang produktibo tungong 
mga pastuhan, timberland at kagu- 
batan. Dahil dito, isa ang Masbate 
sa may pinakamababang distribu- 
syon ng lupa sa ilalim ng CARP. 

Nananatili ang pagrarantso bi- 
lang pangunahing paraan ng lokal 
na naghaharing-uri upang mapana- 
tili ang kontrol sa lupa. Higit kala- 
hati ng 400,000 ektaryang lupain ng 
Masbate ay saklaw ng mga rantso, 
na pag-aari ng 150 pamilya lamang. 

Karamihan sa mga rantsong ito, 
na iniligtas sa pamamahagi, ay 
inoopereyt bilang mga plantasyon 
ng niyog. Ginagamit ding panabing 
ang mga pastuhan para sa mga ope- 
rasyong mina, kwari, ekoturismo, 
planta ng kuryente at agribisnes. W 

Sagradong ritwal, ginamit pantabing 
sa pandarambong sa lupang ninuno sa Agusan 


N ilapastangan ng reaksyunaryong militar at estado ang tampuda, isang 
sagradong ritwal ng katutubong Higaonon, para itulak ang huwad na 
"pagkakaisang Lumad" at tabingan ang pagbibigay-daan sa ekspansyon ng 


dayuhang plantasyon at pagmimina. 


Noong Mayo 12, isinagawa ng 
402nd IB ang huwad na tampuda 
para sa "rekonsilasyon' ng mga 
angkang Namatindong ng Espe- 
ranza, Agusan del Sur at Manhumu- 
say-Pinakitob sa Las Nieves, Agusan 
del Norte. Dinaluhan ito ng mga "ki- 
natawan" ng mga Lumad sa limang 
kalapit na prubinsya. 

Insulto ito sa sagradong ritwal 
ng mga Lumad na sa nakaraan ay 
susi sa pagbubuo ng pagkakaisa at 
paglaban ng mga tribu para ipag- 
tanggol ang kanilang lupang ninuno 
at biyaya ng kagubatan. Kabaligta- 
ran nito, ginamit ng AFP ang tam- 
puda para palabasing may lisensya 
ang pagbubukas sa libu-libong ek- 
taryang mayaman na rekursong lu- 
pa at kagubatan ng mga Higaonon 
sa mga prubinsya ng Agusan. 

Mayaman sa rekursong lupa, 
gubat, mina at karagatan ang dala- 
wang prubinsya. Dahil dito, naglipa- 
na sa lugar ang dayuhang mga kum- 
panyang mapandambong at mapa- 
minsala sa kalikasan at kabuhayan 
ng mamamayan dito. Kasabwat nila 
ang aktibo at retiradong mga upi- 
syal militar at lokal na upisyal ng 
gubyerno. 

Sa Agusan del Sur, di 
bababa sa tatlong kum- 
panyang mina ang nag-oo- 
pereyt. Isa sa pinakamalaki 
ang Co-0O Mining na sumasaklaw 
ng halos 1,000 ektarya at pagma- 
may-ari ng Ten Sixty Four Ltd 
(X64), isang kumpanyang 
Australian. Kasosyo ng X64 
ang Philsaga Mining Company 
na itinayo ng isang retiradong 
koronel. 

Matatagpuan naman sa 
Agusan del Norte ang hindi 
bababa sa walong kumpanya 
sa pagmimina. Apat sa mga 


ANG BAYAN Hunyo 21, 2023 


ito ay binigyan ng permit para 
mag-opereyt, kabilang ang Agata 
Mining Ventures na 60% pagma- 
may-ari ng TVI Pacific, isang kum- 
panyang Canadian. Apat pang 
kumpanyang sosyohang Pilipino at 
Chinese ang walang permit pero 
pinahihintulutang mag-opereyt ng 
pagmimina ng ginto, nickel, cobalt 
at manganese. Sinaklaw ng mga ito 
ang Taguiba Watershed na pinag- 
kukunan ng maiinom na tubig ng 
Butuan City. 

Liban sa pagmimina, target din 
ang dalawang Agusan sa ekspan- 
syon ng mga komersyal na planta- 
syon. Kabilang sa itinutulak sa Agu- 
san del Norte ang Las Nieves-Bue- 
navista-Nasipit-Carmen  (LasBue- 
NasCar) Sustainable Agro-Forestry 
Development Project. Target nito 
ang lupang ninuno ng mga Higao- 
non, gayundin ng maliliit na saka- 
han ng palay at mais. Bahagi ng 
proyektong ito ang paglalatag ng 
mga kalsada papasok sa mga inter- 
yor na baryo at iba pang impras- 
truktura para mas mapadali ang 
pagpasok ng mga lokal at dayuhang 
kumpanya. Nilaanan ito ng estado 
ng P61 milyon at pinokusan ng mili- 


tar ang erya para supilin ang anu- 
mang pagtutol sa proyekto. Para ti- 
yaking mananatiling supil ang ma- 
mamayan, tinadtad ng mga de- 
tatsment ang magkanugnog na mga 
baryo. 

Isa sa pinakamakikinabang sa 
proyekto ang Nestlé, nagmamanu- 
paktura ng Nescafe, na nagpapaka- 
na ng produksyon at pagbebenta ng 
green coffee bean (hilaw na kape) sa 
bayan ng Las Nieves. Suportado ng 
Department of Agriculture at World 
Bank ang proyektong ito, na pino- 
pondohan pa ng P19 milyon. Layu- 
nin nitong palawakin ang planta- 
syon ng kape sa naturang bayan, 
monopolyohin ang ani ng mga mag- 
sasaka at idikta ang presyo ng pag- 
bili ng kape mula sa kanila. Ang 
Nestle, isa sa pinakamalalaking 
kumpanyang internasyunal, ay kila- 
la sa pambabarat sa presyo ng hilaw 
na kape hindi lamang sa Pilipinas. 
(Sa pinakahuling pag-aaral, sinasa- 
bing 196-396 lamang ng presyo ng 
bawat tasang kapeng ibinebenta ng 
malalaking kumpanya sa US ang na- 
pupunta sa magsasaka dahil sa sob- 
rang barat ng pagbili ng kanilang 
ani.) 

Katulad ng ibang prubinsya sa 
North Mindanao, matagal nang mili- 
tarisado ang mga prubinsya ng Agu- 
san. Laganap dito ang harasment at 
red-tagging, pwersahang pagpapa- 
surender, pagsasampa ng ga- 
wa-gawang kaso laban sa mga 
lider at myembro ng mga sama- 
hang magsasaka, iligal na pang- 
aaresto, sapilitang rekrutment 
sa CAFGU at iba pang abusong 
militar. Di bababa sa dalawang li- 
der ng Unyon sa Mag-uuma sa Agu- 
san del Norte, ang lokal na samahan 
ng mga magsasaka, ang pinatay ng 
mga ahente ng estado, isa ang ti- 
nangkang patayin at isa ang iligal na 

inaresto. Ang dahilan nito ay 
ang kanilang pagtutol sa 
ekspansyon ng mga mina at 
plantasyon sa kanilang lugar. W 

Pamilya sa Negros, minasaker ng 94th IB 


M inasaker ng mga sundalo ng 94h IB ang isang pamilya, kabilang ang 
dalawang bata, noong Hunyo 14 ng gabi sa Barangay Buenavista, Hi- 
mamaylan City, Negros Occidental. Pinagbabaril ng mga sundalo habang tu- 
log ang mag-iinang sina Emilda Fausto, 50 taong gulang, at kanyang dala- 
wang anak na sina Raben Fausto, 11, at Ben Fausto, 15. Natagpuan namang 


patay sa labas ng kanilang bahay si Roly Fausto, 52, ama ng pamilya. 


Ang pamilya ay aktibong mga 
kasapi ng Baklayan, Bito, Cabagal 
Farmers Association (BABICAFA), 
samahang magsasaka sa naturang 
barangay. 

Bago pa man ang masaker, 
paulit-ulit nang ginigipit ng mga 
sundalo ang pamilya dahil sa para- 
tang na sumusuporta sila sa Ba- 
gong Hukbong Bayan (BHB). Ang 
mga insidenteng ito ay iniulat nila 
sa mga organisasyon ng karapa- 
tang-tao. 

Kabi-kabila ang pagkundena at 
panawagan para sa hustisya sa pag- 
patay sa pamilya Fausto. Naglunsad 
ng mga pagkilos ang iba't ibang gru- 
po sa harap ng Commission on Hu- 
man Rights sa Quezon City at sa 
AFP Visayas Command Headquar- 
ters sa Cebu City para ipanawagan 
ang pagpapanagot sa militar. Bina- 
tikos nila ang lantarang pagsisinu- 
ngaling at pambabaluktot sa kwento 


ng AFP kaugnay sa masaker. 

Liban sa kanila, apat na iba 
pang sibilyan ang walang-awang pi- 
naslang ng mga sundalo ng Armed 
Forces of the Philippines (AFP) sa 
Negros, Masbate at Albay. 

Noong Hunyo 13, napatay ng 
62nd IB sa walang-patumanggang 
pamamaril sina Benjie Ebarle at Ro- 
weno Anubong sa Barangay Maca- 
gahay, Moises Padilla. Naganap ang 
insidente matapos maka-eng- 
kwentro ang isang yunit ng hukbong 
bayan sa kalapit na sityo. 

Napatay din sa walang-patu- 
manggang pamamaril ng AFP ang 17- 
anyos na si Carling Belan noong Hun- 
yo 16 sa Sityo Manaybanay, Bara- 
ngay Calabad, Dimasalang, Masbate. 
Nasugatan sa naturang pamamaril si 
Panoy Pepito. Dinakip ang tatlo pang 
sibilyan na sina Wengweng Hagnaya, 
Damang Tumangan at Edlang Tuma- 
ngan sa parehong insidente. 


Palayain ang pinakamatandang detenidong pulitikal! 


MULING NANAWAGAN ANG Kapatid, grupo ng mga pamilya ng bilang- 
gong pulitikal, na palayain si Gerardo dela Peña, 84, ang pinakamatan- 
da sa 824 bilanggong pulitikal na nakakulong ngayon sa iba't ibang pii- 
tan ng bansa. Anang grupo, simula pa 2019 itinutulak nila ang pagpa- 
palaya kay Peña ngunit hanggang ngayon ay wala pa ring aksyon ng 
estado. 

Si Peña, na may altapresyon at iba pang karamdaman, ay magsa- 
sakang tubong Vinzons, Camarines Norte na hinatulan ng reclusion 
perpetua sa gawa-gawang kasong pagpatay. Sampung taon na siyang 
nakakulong. Siya ay dating lider ng Samahan ng Ex-Detainees Laban sa 
Detensyon at Aresto (Selda) at kasapi ng Karapatan. 

Unang iniapela ng Kapatid ang pagpapalaya sa kanya sa makata- 
ong mga batayan noong 2019 ngunit tinanggihan ito ng Korte Suprema 
at pinagtibay ang hatol sa kanya. 

Samantala, ibinasura ng korte sa Muntinlupa ang kaso laban sa 
tatlong tsuper na nagpiket sa Alabang, Muntinlupa City sa kasagsagan 
ng transport strike noong Marso 7. Ayon sa grupong Piston, ibinasura 
ang kaso matapos paulit-ulit na hindi sumipot sa mga pagdinig ang 
mga nagsampa. 

Samantala, iniulat kamakailan 
ang pagpatay ng 9th ID sa magsa- 
sakang si Zaldy Cañaveral, 40, na 
binaril ng mga sundalo noong Mayo 
24. Si Cañaveral ay nasa kanyang 
maisan sa Barangay Busac, Ligao 
City, Albay nang pag-initan at bari- 
lin siya ng mga sundalo. 

Pag-aresto. Iligal na inaresto 
ng mga pulis si Danilo Acayin, taga- 
Barangay Puray, Rodriguez, Rizal 
noong Hunyo 5, ala-1 ng hapon sa 
kasong pagpatay nang walang ipi- 
nakitang mandamyento de aresto. 
Kasalukuyan siyang nakakulong sa 
Antipolo City. 

Noong Hunyo 16, inaresto ng 
62nd IB ang manggagawa sa 
konstruksyon na si Aldren Valbueno 
sa Sityo Manta-uyan, Barangay 
Macagahay, Moises Padilla, Negros 
Occidental. Pinalabas ng mga pulis 
na mayroong nakumpiskang kalibre 
.45 pistola at bag ng militar sa kan- 
ya. Pinararatangan siyang kasapi 
ng hukbong bayan. 

Inaresto ng mga pulis noong 
Hunyo 19 ang apat na magsasaka 
ng Sityo Caorasan, Barangay San 
Agustin, Pili, Camarines Sur sa 
gawa-gawang mga kaso. Ang mga 
inaresto ay lumalaban sa proyek- 
tong Naga Airport Development sa 
prubinsya. 

Kabilang sa mga inaresto si 
Artemio Sanchez, dating lider ng 
Damayan nin Paraoma sa Cama- 
rines Sur (DAMPA) at myembro ng 
panrehiyong konseho ng Kilusang 
Magbubukid ng Bicol. 

Pamamaril. Nagpaulan ng bala 
ang mga sundalo ng 62nd IB sa Sit- 
yo Uyangan, Brgy Budlasan, Canla- 
on City bandang alas-11:00 ng gabi 
noong Hunyo 15. Nagdulot ito ng 
troma at takot sa mga residente. 

Pananakit. Sa Masbate, binug- 
bog at ninakawan ng mga sundalo 
si Nono Sayson at apat pang 
magsasaka noong Hunyo 1-5 sa 
Barangay Buenasuerte sa Palanas, 
Barangay Guindawhan sa Pio V. 
Corpus at Barangay Mabini sa San 
Fernando. AP! 

3/,682 


mamamayan mula sa 26 


SA UNANG TAON NG REHIMENG MARCOS: 


biktima ng 
pampulitikang pama- 


maslang mula Hunyo 
30, 2022 hanggang 


Hunyo 15, 2023. indibidwal ang N barangay ng Albay ang 

Pinagkunan: Ang Bayan, Special Report pinaslang sa apektado sa pagputok 
muwad na gana ANN ng Bulkang Mayon mula 
kontra-droga 

kaso ng paglabag mula Hulyo 1, Hunyo 8; 

sa kalayan sa pama- 2022 hanggang Pinagkunan: National Disaster Risk 

mahayag mula Hunyo Mayo 31, 2023. Reduction and Management Council l Vi 2 l 6 

30, 2022 hanggang J 

Abril 30, 2023. Pinagkunan: Dahas PH sa kanila ay kinailangang 


magbakwit. 


Pinagkunan: National Union of Journalists of the Philippines 
and the Center for Media Freedom and Responsibility 


29 EKTARYA 


ang "iginawad" ng lokal na 

gubyerno ng Calayan Island, 0 
© 

ng mga Pilipino ay may "bias" o 

diskriminasyon laban sa kababaihan. 


Cagayan para tayuan ng kampo 
militar ng US at Pilipinas sa 
pinakahilagang bahagi 


ng bansa. 


250 


EROPLANONG 
PANDIGMA 


ang sangkot sa kontra- 
Russia na war game na 


Pinagkunan: Gender Social Norms Index, 
United Nations Development Programme 


81% 


ng mga Pilipino ang 
"maingat" magpahayag 


inilunsad ng US at online ng opinyon sa 
kasabwat nitong mga pulitika a 3 
bansa sa NATO mula dahil sa takot bunga ng karahasang pulitikal, intimidasyon 


at mga banta sa kalayaan sa pagpapahayag. 


Hunyo 13 hanggang 
Pinagkunan: Digital News Report, Reuters Institute 
H u nyo 23 sa Germany. for the Study of Journalism 

Ang pagiging transwoman sa hukbong bayan 


M ahigit isang taon nang pultaym na Pulang mandirigma si Ka Daisy, 
isang transwoman. Panahon ng pandemya siya sumapi sa Bagong Huk- 
bong Bayan (BHB), matapos ang tatlong taong pagkilos bilang myembro ng 
Kabataang Makabayan. Naalala niya, dalawang araw pa lamang siya bilang 
pultaymer, napasabak na ang kanyang yunit sa labanan. 


Ngayon, giyang pampulitika na 
sa iskwad si Ka Daisy, na tinatawag 
din ng ilang kasama na “Inday.” Bi- 
lang upisyal, tinitiyak niya ang pag- 
papalakas ng organisasyon. Kasama 
siya sa nagbabalangkas ng plano at 
programa at nagtitiyak naipapatu- 
pad ang mga ito. Gumagampan din 
siya sa pang-araw-araw na gawaing 
teknikal mula sa pag-iigib ng tubig, 
pagluluto, at paghahakot ng suplay. 

"Buo ang respeto ko kay Ka 
Daisy,” pahayag ni Ka Alas, 
iskwad-lider. “Bukod sa matulungin, 
mahusay pang magturo. Mula nang 
idineploy siya rito, siya na ang nag- 
tuturo sa akin ng LitNum (literacy/ 
numeracy). Dahil sa may edad na rin 
ako, minsan nakakalimutan ko ang 
kanyang tinuro, pero hinihikayat pa 
rin ako ni Inday na matuto." 

Mainit ang pagtanggap ng mga 
kasama kay Ka Daisy noong siya'y 
bagong rekrut pa lamang. Sa kan- 
yang panig, mabilis siyang nakaang- 
kop sa mga regulasyong militar ng 
BHB. 

"Bago pa ako pumasok sa yunit, 
may oryentasyon na ang mga kasa- 
ma kaugnay sa aking kasarian. Bi- 
nigyan din sila ng pag-aaral hinggil 
sa mga pakikibaka ng LGBT," ani Ka 
Daisy. Sa kanyang yunit, idinagdag 
ng mga instruktor ang hinggil sa 
LGBT sa pagbibigay ng batayang or- 
yentasyong militar. Ito ay para ma- 
baka ang maling mga pananaw at 


pagturing sa LGBT. Bagamat lumili- 
taw pa rin ang mga maling pana- 
naw, kolektibong natutunggali ang 
mga ito sa maayos at mapagkasa- 
mang paraan. 

Tulad ng ibang kasama, kaya ni 
Ka Daisy na pasanin ang mabibigat 
na gamit. Laman ng kanyang bag 
ang nakaimprentang mga babasahin 
tulad ng Ang Bayan at iba pang mga 
dokumento at libro, gamit kusina, 
suplay at gadyet. Nakahalo rin doon 
ang kanyang make-up kit. 

"Sa tuwing naglulunsad kami ng 
gawaing masa, namamahagi kami ng 
mga dokumento, tulad ng AB, para 
ma-update ang masa sa mahahala- 
gang usapin sa lipunan," aniya. 

Kung tatanungin ang mga kasa- 
ma sa bilang ng babae sa yunit, ka- 
sama sa bilang si Ka Daisy. Malayo 
ito sa karanasan niya noong nag-aa- 
ral pa lamang siya sa isang Katoli- 
kong eskwelahan. Dumanas siya ng 
rekstriksyon at diskriminasyong na- 
kabatay sa kanyang kasarian. Hindi 
siya maaaring magsuot ng gusto ni- 
yang damit at kinailangan niyang gu- 
pitin ang kanyang mahabang buhok. 

Sa loob ng BHB, masaya si Ka 
Daisy na maging bahagi sa pagpa- 
panday ng isang lipunang mapag- 
mahal at mapagkalinga sa tulad ni- 
yang transwoman. Para sa kanya, 
hindi usapin ang kasarian sa pagre- 
rebolusyon. Hindi ito hadlang at 
mas lalong hindi ito ang batayan. 

Hindi ito usapin ng pakikipagsaba- 
yan. Sapat nang nakalaan ang puso 
at panahon para maglingkod sa re- 
bolusyon. 

"Bilang kabataang LGBT, ma- 
halaga ang papel natin sa pagpapa- 
tuloy sa rebolusyon. Para mabago 
ang pagtingin sa atin ng lipunan, 
kailangan nating baguhin ang lipu- 
nan," aniya. 

Sa rebolusyon, malayang nai- 
papahayag ni Ka Daisy ang kanyang 
tunay na damdamin. Noong ika-50 
anibersaryo ng National Democra- 
tic Front of the Philippines, nangu- 
na siya sa pagtataguyod ng seleb- 
rasyon sa larangan. Nagsilbi syang 
tagapagpadaloy ng programa at ta- 
gapagpalamuti ng benyu. Kasama 
rin siya sa naging instruktor sa 
pagsayaw at pagkanta sa inihan- 
dang mga pangkulturang pagta- 
tanghal. Dahil espesyal ang oka- 
syon, nag-ayos si Ka Daisy gamit 
ang lipstick, face powder at eyeli- 
ner. 

Daan-daang magsasaka sa ka- 
lapit na mga baryo ang kanilang 
naging mga panauhin. 

Sa eryang kinikilusan ni Ka 
Daisy, may mangilan-ngilan ding 
myembro ng LGBT na nakapaloob 
sa batayang organo ng Partido sa 
baryo. Aktibo sila sa pangkulturang 
pagtatanghal at bukas na makasa- 
lamuha ang mga Pulang mandirig- 
ma. 

Di akalain ni Ka Daisy na maka- 
katagpo siya ng kapwa niya myem- 
bro ng LGBT na isang Pulang man- 
dirigma rin. 

"Noon ko pa nababalitaan na 
tanggap sa BHB ang tulad kong na- 
bibilang sa LGBT. Sa wakas, masaya 
ako't may nakasalamuha ring nag- 
mula sa komunidad. Akala ko'y ako 
lang ang napadpad rito," biro ni Ka 
Daisy. 

Tunay ngang sa kilusan, pantay 
ang karapatan at responsibilidad ng 
lahat. Sa lipunang mapang-api at 
mapanghusga sa mga LGBT, sa re- 
bolusyon lamang sila nakaranas ng 
tunay na kalayaang "rumampa". W 


ANG BAYAN 


